Gimimo liudijimas
Gimimo liudijimas – vaiko kilmę, civilinės būklės aktą patvirtinantis asmens dokumentas (LR CK 3.138 str.).[neveikianti nuoroda] Civilinės metrikacijos įstaigoje įrašytas gimimo įrašas ir gimimo įrašo pagrindu išduotas gimimo liudijimas patvirtina vaiko tėvus. Dokumente nurodomi vaiko gimimo vieta ir data, tėvų vardai ir pavardės, tėvavardžiai, tautybė ir kt. Dokumentas reikalingas pateikti įvairioms institucijoms, pvz., dėl vaiko pašalpos, vaikpinigių gavimo, kitiems dokumentams (pvz., tokiems kaip Asmens grįžimo pažymėjimas, tapatybės kortelė) gauti.